अंग्रेज बड़ी मात्रा में वहां के लोगों की जमीन पर तम्बाकू की खेती करने लगे। जिस कारण उन लोगों का अंग्रेजों से विवाद होने लगा सन 1622 में संघर्ष शुरू हो गया, जो बीच बीच में शांत होता और उभरता रहा। सन 1644 में जो संघर्ष हुआ जिसमें यद्यपि इंडियन्स ने सैकड़ों अंग्रेजों को मौत के घाट उतारा किन्तु दोनों ही बार इंडियन्स को ही पराजित होना पड़ा। अंग्रेजों ने जेम्सटाउन नाम से प्रथम बस्ती बनाई। 1675 में नथैनिअल बेकन ने वर्जिनिया के अन्त:वर्ती क्षेत्रों के मूल निवासियों पर एक हजार अंग्रेजों ने पुन: आक्रमण किया। स्थानीय लोगों के तीर कमान अंग्रेजों की बंदूकों के आगे नहीं टिक पाए। अंग्रेजों के बर्बरता का इतिहास गवाह है कि थोड़े ही समय में उस क्षेत्र के 8 हजार आदिवासियों की संख्या घटकर एक हजार से भी कम रह गई। सन 1670 में अंग्रेजों की संख्या 40 हजार जा पहुंची।